КIуэкIуэ Юрий Правительствэм и Унэм щыхуэзащ Урысейм ЩIэныгъэхэмкIэ и академием и академик Фортов Владимир
Иджыблагъэ КIуэкIуэ Юрий КъБР-м и Правительствэм и Унэм щыхуэзащ Урысейм ЩIэныгъэхэмкIэ и академием и академик Фортов Владимир. ЗэIущIэм щытепсэлъыхьащ Къэбэрдей-Балъкъэрым щIэныгъэмрэ егъэджэныгъэмрэ щегъэфIэкIуэным пыщIа Iуэхухэм.
Фортов Владимир къыхигъэщащ республикэм щIэныгъэ-техническэ зэфIэкIышхуэ зэрыбгъэдэлъыр. Мыбы щыIэщ Урысейм ЩIэныгъэхэмкIэ и академием и центр. Республикэм и щIэныгъэлIхэм я къэхутэныгъэхэр IэнатIэ зэмылIэужьыгъуэхэм къыщагъэсэбэп. «Дэ тхузэфIэкI псори долэжь Къэбэрдей-Балъкъэрым щIэны-гъэмрэ егъэджэныгъэмрэ щегъэфIэкIуэным хуэгъэзауэ. Фи щIалэхэр ди аспирантурэхэм щIыдогъэтIысхьэри, еджэн яуха нэужь абыхэм республикэм къагъэзэж. Апхуэдэ зэдэлэжьэкIэр хуабжьу си гуапэщ», — жиIащ академикым.
КъБР-м и Iэтащхьэм Урысейм ЩIэныгъэхэмкIэ и академием, хэхауэ езы Фортов Владимир фIыщIэ яхуищIащ Къэбэрдей-Балъкъэрым папщIэ IэщIагъэлIхэр гъэхьэзырыным, щIэныгъэ школымрэ еджапIэ нэхъыщхьэхэмрэ зегъэужьыным жыджэру зэрыхэтым папщIэ. Фортов Владимир Бэрбэч ХьэтIутIэ и цIэр зезыхьэ Къэбэрдей-Балъкъэр къэрал университетым и Попечительскэ советым хэтщ.
А махуэ дыдэм академикыр «ДыгъафIэ къалэ» академиемрэ къэрал университетымрэ лекцэхэм къыщеджащ.
КъБР-м и IэтащхьэмрэПравительствэмрэ я пресс-IуэхущIапIэ.
